Rina Dunckley skryf: "Kan u asseblief vir my die tekens en simptome van Alheizmer beskryf"
Antwoord: Daar is nog heelwat onsekerheid oor wat Alzheimer-siekte veroorsaak. Daar is verskillende teorieë, waaronder een wat wys op 'n genetiese verband. Dat kan al in die 40 jare begin, maar gewoonlik is die aanvang vanaf 50. Tot 15% van mense ouer as 65 ly aan die siekte.
Wat ook al die oorsaak, dit ontstaan geleidelik. Ander mense word normaalweg eers na diagnose daarvan bewus.
Die persone se korttermyngeheue laat hulle in die steek. Hulle sal byvoorbeeld dieselfde gesprek oor en oor hê. Soos hulle ouer word word die geheueverlies al hoe erger. Aanvanklik is hulle ook afsydig en verward. Dit vererger met tyd in so 'n mate dat hulle heeltemal gedisoriënteerd raak. Hulle begin verdwaal, weet nie meer van tyd af nie en kan selfs nie sê wat die verskil tussen dag en nag is nie.
Later kan hulle nie meer sinvol kommunikeer nie. Daaglikse take soos eet en aantrek begin ook onmoontlik raak. Gedrags- en persoonlikheidsverandering tree ook na vore.
In 'n gevorderde stadium herken Alzheimer-lyers nie meer vriende en familie nie.
Iemand wat aan die siekte ly raak uiteindelik baie afhanklik van versorging. Emosioneel is hulle baie onstabiel en kan selfs geweldadig raak.
Anders as wat meeste mense glo is vergeetagtigheid nie 'n onvermydelike deel van ouer word nie. Dit beteken natuurlik nie dat 'n vergeetagtige persoon Alzheimer-siekte het nie. Dieselfde simptome kan ook ander oorsake hê. 'n Dokter sal die moontlikheid van ander siektes kan diagnoseer. Die diagnose vir Alzheimer-siekte moet liefs deur 'n spesialis gemaak word.
Terwyl daar (nog) nie doeltreffende behandeling vir Alzheimer-siekte is nie word daar gereeld nuwe navorsing gedoen. Daar is ook reeds medikasie om die gemoedstemming tydelik te beheer en agteruitgang te vertraag.
Die eerste ding wat mens kan doen is om van aliminiumkookware ontslae te raak. Een teorie is dat alimnium een van die oorsake van die siekte is.
Belangrike voedingstowwe is betakaroteen (vrugte en groente), kieselsuur (blaarslaai en kool), ko-ensiem Q10 (aartappel, soja en spinasie) en vitamien A en E (eier, kaas, koringkiem, neute, olierige vis, patats, saad en wortels).
Alkohol moet vermy word.